หุ้น26ก.ค.ปิดร่วง5.95จุด
ตลาดหุ้นวันที่ 26 ก.ค.เคลื่อนไหวกรอบแคบก่อนปิดร่วง 5.95จุด ที่ 1,121.63จุด มูลค่าซื้อขาย 38,769.99ล้านบาท
26 ก.ค. 2554

ตลาดหุ้นวันที่ 26 ก.ค.เคลื่อนไหวกรอบแคบก่อนปิดร่วง 5.95จุด ที่ 1,121.63จุด มูลค่าซื้อขาย 38,769.99ล้านบาท




ภาวะการลงทุนตลาดหุ้นไทยตลอดทั้งวันนี้ (26 ก.ค.) เคลื่อนไหวแคบ ๆ  และปรับตัวลงตลอดทั้งวัน ดัชนีปิด 1,121.63 จุด ลดลง 5.95 จุด มูลค่าซื้อขาย 38,769.99 ล้านบาท 
หลักทรัพย์ที่มีมูลค่าซื้อขายสูงสุด 5 อันดับ แรก ได้แก่
1. BBL ปิดที่ 174  บาท เพิ่มขึ้น 0.50 บาท มูลค่าการซื้อขาย 2,389.51 ลบ.
2. SCB ปิดที่ 123.50 บาท ลดลง 3  บาท มูลค่าการซื้อขาย 2,161.78 ลบ.
3. KBANK ปิดที่ 139.50 บาท ลดลง 3  บาท มูลค่าการซื้อขาย 1,572.45 ลบ.
4. PTT ปิดที่ 348  บาท ลดลง 2  บาท มูลค่าการซื้อขาย 1,470.56 ลบ.
5. SCC ปิดที่ 375 บาท เพิ่มขึ้น 6  บาท มูลค่าการซื้อขาย 1,469.37 ลบ.   
นายชัย จิระเสวีนุประพันธ์ ผู้จัดการฝ่ายกลยุทธ์การลงทุน บริษัทหลักทรัพย์ โนมูระพัฒนสิน กล่าวว่า ตลาดหุ้นปรับฐานช่วงสั้น ๆ จากแรงขายทำกำไรหุ้นกลุ่มธนาคารที่ปรับตัวขึ้นมาในช่วงก่อนหน้านี้ และกลุ่มสื่อสาร ขณะที่หุ้นพลังงานบางตัวปรับตัวขึ้นเล็กน้อย โดยตลาดหุ้นไม่มีปัจจัยใหม่กระตุ้น ส่วนปัจจัยต่างประเทศเป็นปัญหาเดิม ๆ เรื่องหนี้สหรัฐและยุโรป
สำหรับทิศทางตลาดวันพรุ่งนี้ ( 27 ก.ค.) หากดัชนีไม่ผ่าน 1,130 จุด ตลาดจะผันผวนสั้น ๆ  1-2 วัน ดัชนีมีแนวรับ 1,113 – 1,110  จุด  รอรัฐบาลใหม่ชัดเจน และตัวเลขเศรษฐกิจสิ้นเดือนนี้